《自龙州至凭祥道中》
明代·湛若水

癸酉王正月，望舒忽已圆。登望凭祥陆，暂辞龙州船。

杭苇始断港，前旌出回峦。隐见万山中，初翳疑无门。

转忽或有通，上与青空连。洒落观群山，芙蓉秀晴烟。

烟与山俱淡，心与境相关。倏然若有得，殊土元同天。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。